"Sekao sa pegelo e e sa tlhomamang Pegelo ka Kampa ya barutwana ba Mophato wa 12 ba Sekolo se Segolo sa Mosedi e e neng e tshwaretswe kwa Langleg Resort ka di 20 go fitlha ka di 22 Mopitlwe 2018 1. DIPALANGWA: Bese e e neng e thapilwe e ne e tshwere nako, e le manobonobo le go tlhokomelwa sentle. 2. MAROBALO: Malao a a tlhatlhaganeng a re robetseng mo go ona a ne a le phepa, botobetobe le go nna le phatlha e e lekaneng fa gare ga ona. Mafelo a go ithusa a ne a le phepa a tlhokometswe sentle. 3. DIJO LE LEFELO LA BOJELO Lefelo la bojelo le ne le le phepa go tsena lesedi le mowa o o lekaneng. Ditafole le ditulo di ne di lekane e bile di feta ka palo. Phaposi ya boapelo e ne e le phepa e na le dijana tse di lekaneng tse dintle. 4. TSA GO ITUMEDISA: Barutwana ba ne ba tletse boitlhamedi, ba itumetse le moletlo wa bofelo o ne wa atlega thata. Ditebogo di tshwanetse go lebisiwa go Mme Mothiba ka matlhagatlhaga le dithulaganyo tsa gagwe. 5. TSHIRELETSEGO: Barutabana le bana ba ne ba ikutlwa ba bolokesegile thata ka ntlha ya balebeledi ba ba neng ba le gona, ba dira diura di le 24 ka letsatsi. Ba ne ba tlhokometse dikgoro motshegare le go dikologa legora bosigo. 6. DIKATLENEGISO: Re atlenegisa gore lefelo le le ka dirisiwa gape mo nakong e e tlang gonne le na le dilo tsotlhe tse re di tlhokang. Re kopa gore thulaganyo ya go le dirisa e diriwe go sa le gale gonne ke lefelo le le ratiwang thata ke ditheo le batho. Tshaeno: P. Taelo Modulasetulo: Lekgotla la Barutwana Letlha: 01 Mopitlwe 2021 43"